laion/Wikipedia-Exotic huggingface dataset:
מחוז לאון

מחוז לאון (בספרדית: Provincia de León) הוא מחוז בצפון-מערב ספרד בצפון הטריטוריה ההיסטורית של לאון ובחלק הצפון מערבי של הקהילה האוטונומית של קסטיליה ולאון. אוכלוסיית המחוז מונה 451,706 (2021) תושבים וכרבע מהם מתגוררים בבירה לאון. את המחוז מאפיין אקלים יבש, קר בחורף וחם בקיץ. אקלים זה יוצר את סביבה טובה לגידול גפני יין. במחוז שתי קתדרלות קתוליות מפורסמות, המרכזית היא קתדרלת לאון ואחרת באסטורגה. המחוז משתרע על חלק מהפארק הלאומי פיקוס דה אירופה (ברכס הרי פיקוס דה אירופה) הנמצא גם בשטח קנטבריה ואסטוריאס. בשטח המחוז שמונה נפות ו-211 רשויות מקומיות. נתונים היסטוריים של אוכלוסיית המחוז מפורטים בגרף הבא: ממשלת המחוז של לאון חתמה על הסכמים עם איגודי שפה לקידום השפה הלאונית והיא זוכה להגנה מיוחדת בחוק שהתקבל באוטונומיה של קסטיליה ולאון. אין אומדן מדויק על מספר דוברי השפה והערכות שונות נעות בין 5,000 ל-50,000 איש. לאונית נלמדת ב-16 בתי ספר במחוז, בעיר לאון, פונפראדה ובמספר ערים נוספות וכן בשיעורים למבוגרים. מועצת העיר לאון מפרסמת לציבור חלק מהודעותיה בלאונית על מנת לקדם את השימוש בשפה. בחלק המערבי של נפת אל בירזו, האזור המערבי ביותר של המחוז הגובל בגליסיה, מדברים ומלמדים בשפה הגליסית בבתי ספר. אקלים המחוז קר בשל גובהו מעל פני הים. תקופת הכפור נמשכת מנובמבר עד מאי והוא תכוף ומשמעותי יותר באזורים ההרריים, שם עשויה הטמפרטורה בחורף לרדת עד מינוס 18 מעלות צלזיוס. בכפר וגה דה ליורדס, הנמצא בפיקוס דה אירופה, נרשמה ב-7 בינואר 2021 טמפרטורה של מינוס 35.8 מעלות צלזיוס. "Vega de Liordes (León) bate este jueves el récord histórico de temperatura mínima en España con -35,8 grados" [Vega de Liordes (León) beats this Thursday the historical record for the minimum temperature in Spain with -35.8 degrees] (בספרדית). elDiario.es. 7 בינואר 2021. נבדק ב-12 בינואר 2021. {{cite web}}: (עזרה) "Spain records coldest ever temperature at minus 35.8 degrees Celsius". נבדק ב-12 בינואר 2021. {{cite web}}: (עזרה) אתר האינטרנט הרשמי של מחוז לאון מדיה וקבצים בנושא מחוז לאון בוויקישיתוף אתר התיירות הרשמי של מחוז לאון ממשלת מחוז לאון
קופת עליה

קופת עליה היא אגודה שיתופית לאשראי שהוקמה על ידי עולי בולגריה ב-1937. בשנות העלייה החמישית (העשור הרביעי של המאה ה-20) הוקמו בארץ ישראל תחת המנדט עשרות גופים פינסיים גופים אלו קיבלו רוח גבית מהכלכלה ששגשגה עד כדי מצב שבו המגזר היהודי הפיק יותר מ-50 אחוזים מהתוצרת בארץ ישראל אף על פי שהיה רק שליש מתושביה. מצד שני גלי העלייה מאירופה ותהליך העיור דרשו מקורות מימון. חלק מגופים אלו היו קואופרציות של המחנה האזרחי. לרוב היה מדובר על התארגנות של אנשים בעלי רקע דומה (בעלי מלאכה, עולים ממדינה מסוימת וכיוצ"ב). לעיתים הצליחה מאוד אגודת האשראי והיא הפכה לבנק לכל דבר שמשרת לקוחות שאינם חברי האגודה (למשל בנק קופת עם). "קופת עליה, אגודה שיתופית לאשראי וחיסכון" הוקמה ב-1937. מקימי הקופה היו 19 עולים מבולגריה שהתגוררו בתל אביב. קופה "אחות" הוקמה בחיפה ב-1946 ושמה היה "קופת אחוה". ב-1959 התמזגה עם קופת אשראי אחרת בשם "אשראי וחיסכון של הציונים הכלליים חיפה" שנוסדה ב-1953. קופה דומה הוקמה בירושלים. קופת עליה התפתחה מאוד ומימנה מיזמים גדולים כהקמת שכונת תל ברוך. בראשית שנות ה-60 של המאה ה-20 היו לקופה 23 סניפים ו-40,000 חברים. "קופת אחוה" החיפאית פשטה את הרגל במיתון 1966 וקופת עליה לקחה על עצמה את חובותיה ולקוחותיה. ב-1976 הקימה בשותפות עם בנק לאומי את "בנק עליה-לאומי". ב-1991 מוזג הבנק לבנק לאומי, אך הקופה המשיכה להיות עצמאית. אודות "קופת עלייה" - אגודה שיתופית לאשראי, אתר יהודי בולגריה "קופת עליה" חוגגת שנת ה-15 ליסודה, הארץ, 21 בדצמבר 1952 מאת בן-ציון ציטרין, בעלי מניות לרשם האגודות: לפרק את האגודה השיתופית קופת עליה, באתר הארץ, 16 בינואר 2003 שמה נכתב עם יוד אחת נחום קרלינסקי, הקואופרציה הפרטית בתקופת המנדט, עיונים, 2003 איילת זאושניצר-מילר, אגודות האשראי של המחנה האזרחי בתקופת המנדט, עבודת מ.א., אוניברסיטת חיפה, אוגוסט 2017 האגודות השיתופיות לאשראי והמוסדות הבנקאים 1903-1939, יחידת המחקר - המפקח על הבנקים אורן מג'ר, החברים מתבקשים להתגייס להקמת הבנק, באתר TheMarker‏, 20 ביולי 2014 הבנקאות בחיפה - אגודות שיתופיות לאשראי וחיסכון, ב"חיפה מבלי לקום מהכורסא" נתן דונביץ, הבולגרים של תל־אביב, הארץ, 1 בדצמבר 1954 ברוך פורמן, מכבי יפו ייסוד ומיסוד 1948–1958, בתנועה: כתב-עת למדעי החינוך הגופני והספורט, גיליון 3, 2020 "אחווה"־חיפה התמזגה עם "קופת־עליה" מת״א, היום, 1 במרץ 1967 "קופת עליה" קלטה 3 אגודות לאשראי, מעריב, 7 באוקטובר 1971 אלעזר לוין, קופת־עליה: שפייזר טעה, כותרת ראשית, 17 באפריל 1985 דוד ליפקין, בנק עליה לאומי ימוזג בבל"ל, מעריב, 1 במאי 1991
אתר ארכאולוגי

אתר ארכאולוגי הוא מקום בו השתמרו שרידים לפעילות אנושית בעבר הפרהיסטורי, ההיסטורי או המודרני, ובו עשוי להתקיים מחקר שדה ארכאולוגי כסקר או חפירה. ההגדרה של "אתר" יכולה לכלול גם מספר אתרי-משנה בעלי קרבה גאוגרפית, ועשויה להשתנות בהתאם לתקופה הנבחנת באתר, ובהתאם לגישה התאורטית של הארכאולוג החוקר. לעיתים אף נבדקות עדויות מחוץ לגבול הגאוגרפי של האתר, המשמשות להשוואה עם השרידים הארכאולוגיים בתוך האתר. באתרים ארכאולוגיים ניתן למצוא בדרך כלל חפצי עתיקות וממצאים שונים. ממצאים אלו הם למשל שרידי בתים, כלים מחרס, אבן ועצם, קברים, עצמות אדם ובעלי חיים, וחומרים טבעיים שהובאו לאתר. כאשר מתבצעת באתר חפירה ארכאולוגית חומרים אלה נאספים באופן שיטתי, נלמדים ומשרטטים את השימוש באתר זה בעבר. אתרים ארכאולוגיים רבים בישראל נמצאים בתוך גנים לאומיים, פארקים ושמורות טבע. על-פי חוק העתיקות תשל"ח (1978) אתר עתיקות הוא אתר שהוכרז רשמית על ידי רשות העתיקות כשטח המכיל עתיקות. כיום ידועים בישראל למעלה מ-22,000 אתרי עתיקות, אך נוספים עשויים להתגלות בעתיד. אתרי עתיקות מתגלים בסקרים שיטתיים או נושאיים, פיקוח על ידי מפקחי רשות העתיקות, בעת פעולות פיתוח שונות ברחבי הארץ וגם באופן אקראי על ידי אנשים שונים. יש אתרי עתיקות שנחפרו ויש שלא, החוק אינו מבדיל ביניהם ולכולם אותה חשיבות וכולם מוגנים על ידי החוק. גם אתרים שאינם ידועים ומתגלים בעתיד מוגנים על ידי חוק העתיקות. על-פי חוק העתיקות אסור לפגוע באתר עתיקות בשום צורה שהיא. לוקוס (ארכאולוגיה) – שכבות עפר אחידות למראה בחפירה, המצביעות על זהות בתקופה או במאפיין אחר רשימת אתרים ארכאלוגיים רשימת אתרים ארכאולוגים בארץ ישראל מושגים ארכאולוגיים באתר עידן התנ"ך רשימת אתרי עתיקות נבחרים באתר רשות העתיקות
גריל מעורב הונגרי

גריל מעורב הונגרי (בהונגרית: Fatányéros) מילולית: "של צלחת עץ" הוא מנת מנגל הונגרית מעורבת בשר מסורתית (או נקראת גם פצ'ניה, כלומר "מטוגן/צלי" בהונגרית), שמקורה אולי בטרנסילבניה. בסקנדינביה, נהוג לתרגם את שם המנה כסטייק קרש (בדנית: plankebøf; בשוודית: plankstek), והוא כולל בדרך כלל תפוחי אדמה דוכסית. המנה Fatányéros (גריל מעורב הונגרי) הייתה בתפריט משנת 1900 במסעדה המפורסמת Wampetich (לימים מסעדת גונדל) שממוקמת עד היום בשולי הפארק העירוני של בודפשט. המנה כונתה "fatányéros", דהיינו גריל מעורב הונגרי על מגש עץ. המנה אכן הוגשה על מגש עץ, והכילה פרוסות צלויות של בשר עגל, בקר, קציצות חזיר, פרוסת כבד אווז ופרוסת בייקון - בגריל או צלוי על מחבת. כתוספת הגישו טוגנים או פרוסות עבות של תפוחי אדמה מטוגנים, יחד עם סלט ירוק מעורב טרי, כשסכין גדולה עם מוטיבים הונגריים תקועה באמצע הסטייק. סטייקים נקראו בהונגרית פצ'ניה (pecsenye) ובסרבו-קרואטית באותו שם בכתיב שונה (pečenje) הם חלק מהמטבח ההונגרי המסורתי ועשויים להתייחס לכל סוג של בשר מטוגן או צלוי במחבת: חזיר, בקר, עוף או ציד. הסטייקים האלה מוגשים לרוב על מגש עץ, כמו: Bakonyi pecsenye Cigánypecsenye Tordai pecsenye Erdélyi fatányéros והם מסודרים בצורה מאוד דקורטיבית עם קישוט, ירקות מטוגנים וסלט. המנה פופולרית גם בסקנדינביה, אם כי היא מעט שונה מהגרסה ההונגרית. בדנמרק הוא נקרא כאמור בשם plankebøf, ובשוודיה plankstek, כלומר "סטייק קרש". המנה מוגשת גם שם בדרך כלל עם תפוחי אדמה דוכסית, ירקות ורוטב ביארנז. לספר השוודי Maträtternas historia, שזכה בפרס "הספר הטוב ביותר בהיסטוריה הקולינרית" בשנת 2020 על ידי פרסי Gourmand, יש תיאוריה שונה לגבי מקור המנה. הוא מתאר כיצד האינדיאנים נהגו לבשל דגים ולפעמים בשר על קרש דובדבן. בפעם הראשונה שבה מנה דומה הופיע בניו יורק בספר הבישול של צ'ארלס רנהופר "האפיקוריאן" היה בשנת 1893. מדיה וקבצים בנושא גריל מעורב הונגרי בוויקישיתוף Gundel, Karoly (1992). Gundel's Hungarian cookbook. Budapest: Corvina. p. 83. ISBN 963-13-3600-X. OCLC 32227400. "Famous Hungarian recipes". ארכיון מ-2016-09-16. נבדק ב-2016-09-05. Duxbury, John (2018-04-27). "Recipe: How to make classic Swedish steak on a plank". The Local. ארכיון מ-2020-10-26. נבדק ב-2020-10-24.
אגם ג'קסון

אגם ג'קסון (באנגלית: Jackson Lake) הוא אגם הממוקם בצפון-מערב מדינת ויומינג שבארצות הברית, בפארק הלאומי גרנד טיטון ולמרגלות הר מוראן. האגם הוא טבעי, מלבד 10 המטרים העליונים שנוספו למפלסו בעקבות הקמת סכר אגם ג'קסון, אשר נבנה בשנת 1911. מי האגם מנוצלים חלקית למטרות השקיית גידולים חקלאיים. האגם הוא שריד לקרחון גדול שהיה במקום בעבר, והוא עדיין ניזון ממי קרחונים קטנים הסמוכים להרי רכס טיטון. מקור המים העיקרי של האגם הוא הנהר סנייק (Snake River), הזורם אל גדתו הדרום-מזרחית של האגם מאזור צפון הפארק הלאומי גרנד טיטון. אגם ג'קסון הוא אחד מן האגמים הגבוהים ביותר בארצות הברית כולה: גובהו הממוצע הוא כ-2,000 מטרים מעל פני הים. שטחו של האגם 103.4 קילומטרים רבועים, ועומקו המקסימלי 134 מטרים, ובעת חודשי החורף הוא מתכסה בשכבה עבה של קרח. האגם מהווה בית גידול למספר מיני דגים, בהם טרוטה חומה, טרוטת האגמים וטרוטת קלארק (Oncorhynchus clarkii), כמו גם זאב מים וסלמון. גם בסביבות האגם פאונה מגוונת, הכוללת איילים, מכרסמים וטורפים (ראו הרחבה בפסקה "צמחייה ובעלי חיים" בערך פארק לאומי גרנד טיטון). באזור האגם התגלו שרידים ארכאולוגיים המעידים על התיישבות אינדיאנים לחופו, ככל הנראה בחיפושיהם אחר ציד, כבר לפני 12,000 שנים. באגם ובסביבתו אפשריות פעילויות תיירותיות ואטרקציות מגוונות, ובהן דיג, שיט, סקי מים או לינה בשטח ("קמפינג") לחופו. מדיה וקבצים בנושא אגם ג'קסון בוויקישיתוף מידע על האגם
בקר צלוי

בקר צלוי (באנגלית: Roast beef) הוא מנה של בשר בקר שנצלה, המוגש בדרך כלל כמנה העיקרית של הארוחה. באנגלוספירה, בקר צלוי הוא אחד מהבשרים המוגשים לעיתים קרובות בארוחת צהריים או כצלי יום ראשון. פודינג יורקשייר הוא תוספת סטנדרטית. בקר צלוי פרוס המכונה בעברית רוסטביף נמכר גם כנתח קר ומשמש כמילוי כריך. ניתן לטחון שאריות בקר צלוי ולהפוך אותן למנת האש (אנ'). הבקר הצלוי הוא מאכל לאומי אופייני של אנגליה ויש לו משמעות תרבותית עבור האנגלים עוד מהבלדה משנת 1731 "The Roast Beef of Old England". המנה היא כל כך שם נרדף לאנגליה ולשיטות הבישול שלה מהמאה ה-18, עד כי הכינוי הצרפתי לאנגלים הוא "les Rosbifs". הבקר הצלוי לא נאכל בדרך כלל באנגליה של ימי הביניים: "אף חג בימי הביניים לא כלל... בקר צלוי, אפילו באנגליה". כריך של בשר בקר "ביפ און וק" (Beef on weck) הוא מסורת במערב ניו יורק מתחילת המאה ה-19. צלי בקר מוגש לפעמים עם רוטב חזרת או חזרת. בדנמרק משתמשים בו בעיקר בכריכים פתוחים, הנקראים סמרברד. כריך הרוסטביף כולל בדרך כולל לחם, רוסטביף קר, חסה, עגבניות וחרדל. לפעמים מוסיפים גבינה, חזרת, פלפל צ'ילי טרי/אבקה ובצל סגול. צלי יום ראשון המורכב מצלי בקר, תפוחי אדמה צלויים, ירקות ופודינג יורקשייר יש המעדיפים בקר צלוי שייצלה "בינוני" כריך בקר צלוי בקר צלוי בקדירה מדיה וקבצים בנושא בקר צלוי בוויקישיתוף "Why do the French call the British 'the roast beefs'?". BBC News. 3 באפריל 2003. נבדק ב-25 בנובמבר 2014. {{cite news}}: (עזרה) Piatti-Farnell, Lorna (1 ביוני 2013). Beef: A Global History (באנגלית). Reaktion Books. ISBN 9781780231174. {{cite book}}: (עזרה) "MyRecipes.com" (אורכב 24.11.2009 בארכיון Wayback Machine)
ג'ו דייווידסון (שחקן)

ג'ו דייווידסון (באנגלית: Joe Davidson; נולד ב-18 בדצמבר 1991) הוא שחקן אוסטרלי. דייווידסון נולד בגולד קוסט קווינסלנד, אוסטרליה. הוא למד באקדמיית הילקרסט. הוא סיים תואר ראשון בדרמה בבית הספר למשחק מרכז השחקנים האוסטרלי (אנ'), הממוקמת בשכונה הפרוורית לייקהארט (אנ') בסידני, ניו סאות' ויילס בשנת 2015. בשנת 2005 לוהק לפיילוט "My American Family" שלבסוף לא נבחרה לעונת השידורים. שנה לאחר מכן הופיע בתפקיד חוזר בסדרת הטלוויזיה "Classroom". בשנת 2013 שיחק בתפקיד ראשי בסרט הקצר "Glass Tunnel". בשנת 2017 החל להופיע בתפקיד חוזר באופרת הסבון האוסטרלית "שכנים שכנים". בשנת 2023 שיחק בתפקיד ראשי בסרט הקולנוע האוסטרלי, "Sons of Summer". באותה שנה שיחק בסרט האמריקאי המצליח "רק לא אתה". ג'ו דייווידסון, במסד הנתונים הקולנועיים IMDb (באנגלית) Interview: Anyone But You's Joe Davidson on risky auditions, Aussie slang and THAT shower scene - The AU Review, The AU Review, ‏22 בדצמבר 2023 Ocean Road Magazine, There’s Life After Neighbours for Joe, as Sons of Summer Hits Our Screens. What’s Next?, Ocean Road Magazine, ‏2023-04-22 (באנגלית) https://studentedge.org/article/aussie-joe-davidson-chats-with-us-about-his-new-film-anyone-but-you, Student Edge (באנגלית) Grant Hermanns, Boba Fett's Temuera Morrison Is A Terrifying Crime Lord In Sons of Summer Clip [EXCLUSIVE], Screen Rant
דאנבו

דאנבו (בדנית: Danbo) היא גבינה חצי רכה מיושנת מחלב פרה מדנמרק. היא זכתה בשנת 2017 למעמד גאוגרפי מוגן (PGI) לפי משפט האיחוד האירופי. הגבינה מיושנת בדרך כלל בין 12 לבין 52 שבועות בבלוקים מלבניים של ששה או תשעה ק"ג, מצופה בתרבית חיידקים. התרבית נשטפת בתום מחזור היישון, והגבינה נארזת למכירה קמעונאית. דאנבו מסווגת בדרך כלל למכירה לפי זמן יישון, עם גרסאות טיפוסיות כולל גבינות עדינות, בינוניות, מיושנות ומיושנות במיוחד. אלה נמכרים תחת שמות מסחריים ומותגים שונים, כולל Lillebror המתון, Gamle Ole מיושן במיוחד ו-Riberhus של ארלה פודס. "לילברור" (בתרגום מדנית שמשמעותה "אח קטן") היא העדינה ביותר ונחשבת גבינה לילדים ולרגישים לטעם גבינה בוגרת. Gamle Ole (בתרגום מדנית שפירושו "אולה יזקן", שם גבר) מתבגר במשך זמן רב ומעניק לו טעם חזק או חד, שיכול להיחשב חריף. "Gamle Ole" משודך באופן מסורתי עם כמה טבעות של בצל נא ופרוסת בשר אספיק על פרוסת לחם לכריך סגור ופתוח. זרעי קימל (kommen) מוסיפים לגבינה בגרסה המסורתית. בעשורים הראשונים של המאה ה-20, מהגרים דנים, שהתיישבו בחלק הדרומי של מדינת מינאס ז'ראיס בברזיל, גילו סוג חדש של גבינה, לאחר שהכינו את גבינת הדאנבו המסורתית עם חלב ברזילאי. גבינה זו נקראת קֵייזוּ פְּרַטוּ (Queijo prato). רשימת גבינות Cheese.com היסטוריה "Populær dansk ost får EU-blåstempel". LandbrugsAvisen. נבדק ב-26 ביולי 2018. {{cite web}}: (עזרה)
כל החיים לפניו (סרט, 2020)

כל החיים לפניו (באיטלקית: La vita davanti a sé) הוא סרט קולנוע איטלקי משנת 2020 בבימויו של אדוארדו פונטי, עם סופיה לורן ואברהימה גוייה בתפקידים הראשיים. התסריט מבוסס על הרומן כל החיים לפניו של רומן גארי משנת 1975. העלילה הועברה מפריז לבארי באיטליה. הסרט זכה בפרס גלובוס הזהב לסרט בשפה זרה הטוב ביותר. סופיה לורן זכתה בפרס דוד די דונטלו לשחקנית הטובה ביותר. השיר "Io sì (Seen)" (אני כן (רואה)) זכה בפרס גלובוס הזהב לשיר המקורי הטוב ביותר והיה מועמד לפרס אוסקר לשיר המקורי הטוב ביותר. לחן: דיאן וורן, מילים: ניקולו אגליארדי, לאורה פאוזיני ודיאן וורן. מומו/מוחמד (אברהימה גויי), הוא נער מוסלמי שחור עור בן 12, פליט מסנגל. אביו רצח את אמו הפרוצה כשהיה בן שלוש והרופא היהודי ד"ר כהן (רנאטו קרפנטיירי) לקח אותו תחת חסותו. מומו נזרק מבית הסר לאחר שפגע בתלמיד והוא מסתובב ברחובות העיר שם הוא פוגש באישה קשישה, חוטף ממנה שני פמוטות ומנסה למכור אותם ללא הצלחה. ד"ר כהן מבין שאלה פמוטות גנובים ומביא אותו אל הקשישה שמסתבר שהיא גם פציינטית שלו. האישה היא מאדאם רוזה (סופיה לורן), יהודיה שעברה את זוועות אושוויץ ומספר סידורי מקועקע בזרועה. רוזה עבדה שנים רבות בזנות וכעת פרשה מהמקצוע ומתפרנסת משמירה על ילדיהם של זונות. מומו מתנצל בפניה אך היא מסרבת לקבל אותו ומסכימה רק לאחר שד"ר כהן מציע לה סכום כסף שמתקבל על דעתה. בבית נמצא גם נער יהודי, יוסף (יוסיף דייגו פירוו) שרוזה מקפידה שילמד עברית, וילד קטן, באבו שהוא בנה הקטן של לולה (אבריל זמורה) - טרנסג'נרית שעובדת בזנות. מומו שם לב שרוזה נתקפת פתאום בקטטוניה ולעיתים היא נעלמת עד שהוא מוצא אותה במקלט הבית שם היא מרגישה בטוחה יותר. רוזה מבקשת מידידה המוסלמי חמיל (באבאק קאריני) שהוא בעל חנות שטיחים שיקבל לעבודה את מומו שיעזור לו לתקן שטיחים וידידות מתפתחת בין מומו לחמיל. מומו מתחבר לסוחר סמים (מסימיליאנו רוסי) ומתחיל למכור סמים. הוא מצליח בתפקידו, קונה אופניים ורוכב שמח ברחובות בארי. הקשר שלו עם רוזה מתהדק. מצבה הרפואי מיתדרדר וד"ר כהן רוצה לאשפז אותה אך היא מסרבת כי אין לה ביטחון ברופאים אחרי מה שעשו לה באושוויץ. לבסוף מצבה של רוזה מידרדר יותר וד"ר כהן מאשפז אותה בבית חולים. מומו מבקר אותה, רוצה לחזור למוטב ומנתק את הקשר עם סוחר הסמים. לבסוף הוא מתגנב לבית החולים, מושיב את רוזה בכסא גלגלים ומעביר אותה למקלט בבית, שם הוא יושב לצדה עד שהיא נפטרת. לבסוף מומו צופה מהצד בקבורה היהודית של מאדאם רוזה. אתר האינטרנט הרשמי של כל החיים לפניו "כל החיים לפניו", במסד הנתונים הקולנועיים IMDb (באנגלית) "כל החיים לפניו", באתר נטפליקס "כל החיים לפניו", באתר Rotten Tomatoes (באנגלית) "כל החיים לפניו", באתר Metacritic (באנגלית) "כל החיים לפניו", במסד הנתונים הקולנועיים KinoPoisk (ברוסית) קדימון לכל החיים לפניו, באתר יוטיוב הבמאי אדוארדו פונטי משוחח עם אמו סופיה לורן על כל החיים לפניו, באתר יוטיוב מאחורי הקלעים-סופיה לורן ואדוארדו פונטי, באתר יוטיוב ביקורת על הסרט, באתר "סריטה" Io sì (Seen), באתר יוטיוב
ראובן בן חיים

רבי רְאוּבֵן בֶּן חַיִּים (נפטר לפני 1279) היה מחכמי פרובנס באמצע המאה ה-13. מחבר ספר התמיד. מעט מאוד פרטים ביוגרפיים ידועים עליו. והתגורר בנרבון שבדרום-מערב צרפת של ימינו. ידוע שהוא ואחיו אברהם חיברו פיוטים, ושהוא היה תלמידו של יצחק הכהן, שהיה מתלמידיו של אברהם בן דוד מפושקירה. ידוע גם שהיה רבם של מנוח בן יעקב ומנחם המאירי. האחרון העטיר עליו שבחים רבים בהקדמה לספרו "בית הבחירה על מסכת אבות" כבקיא בתלמוד ובעל השכלה רחבה. רבי ראובן היה מחברו של "ספר התמיד", פירוש פילוסופי לתפילות, שהכיל גם הלכות על התפילות יחד עם פירוש. רבי אהרן בן יעקב מלוניל השתמש בספר בספרו "ארחות חיים" ונראה שגם רבי דוד אבודרהם עשה בו שימוש. עזריה מן האדומים מזכיר פירושים שלו על אגדות חז"ל בספרו "מאור עיניים", החלק "ימי עולם". אברהם גייגר סבר שלוי בן אברהם בן חיים היה בן אחיו של ראובן בן חיים. משה הלברטל, "בין תורה לחכמה" - רבי מנחם המאירי ובעלי ההלכה המיימונים בפרובנס, הוצאת ספרים ע"ש י"ל מאגנס, 2000 Pinchas ROTH, New light on Rabbi Reuben Ben Hayyim הערך רְאוּבֵן בֶּן חַיִּים באנציקלופדיה העברית, כרך ל' עמוד 385 Reuben Ben Ḥayyim ספר התמיד, לרבינו ראובן בן חיים (רבו של הרב המאירי). יוצא לאור בפעם ראשונה על פי כתב יד יחידי נעולם ... עם מבוא והערות מאת יעקב משה טולידאנו
נוטרדאם

נוטרדאם (צרפתית: Notre-Dame – "גְבִרתנו") הוא שמן – או חלק משמן – של כנסיות רבות בצרפת ובמקומות רבים נוספים בעולם, כאשר המונח "גבירתנו" מתייחס למרים הבתולה. האם התכוונתם ל... כנסיות: נוטרדאם דה ז'רוזלם – מנזר, בית חולים ואכסניה מהמאה ה-19 במתחם הצרפתי בירושלים קתדרלת נוטרדאם (פריז) – קתדרלה גותית בלב פריז קתדרלת נוטרדאם דה שארטר – קתדרלה גותית בשארטר, צרפת קתדרלת נוטרדאם דה ריימס – קתדרלה גותית בריימס, צרפת קתדרלת נוטרדאם דה אמיין – קתדרלה גותית באמיין, צרפת קתדרלת נוטרדאם דה רואן – קתדרלה גותית ברואן, צרפת קתדרלת נוטרדאם דה סמור-אן-אוסווה – קתדרלה גותית בסמור-אן-אוסווה, צרפת קתדרלת נוטרדאם דה לאן – קתדרלה גותית בלאן, צרפת קתדרלת נוטרדאם דה שטרסבורג – קתדרלה גותית בשטרסבורג, צרפת קתדרלת נוטרדאם דה נואיון – קתדרלה גותית בנואיון, צרפת קתדרלת נוטרדאם דה באייה – קתדרלה גותית בבאייה, צרפת כנסיית גבירתנו – באמסטרדם, הולנד גבירתנו של העלייה השמיימה – קתדרלה גותית בקלרמון-פראן, צרפת בזיליקת נוטרדאם דה ל'אפין – בזיליקה גותית במחוז מארן, צרפת כנסיית נוטרדאם די או – כנסייה מודרנית במחוז סון עילי, צרפת קתדרלת נוטרדאם בטורנה – קתדרלה רומנסקית/גותית בטורנה, בלגיה קתדרלת גבירתנו הגותית באנטוורפן, בלגיה קתדרלת גבירתנו מלפני טין הגותית בפראג, צ'כיה כנסיית גבירתנו (ברוז') – כנסייה גותית בברוז', בלגיה כנסיית גבירתנו מרים מציון – כנסייה אורתודוקסית באקסום, אתיופיה כנסיית גבירתנו – כנסייה כנסיית מדינת סקסוניה הלותרנית בדרזדן, גרמניה בזיליקת נוטרדאם דה לה פה ביאמוסוקרו, חוף השנהב בזיליקת נוטרדאם מונטריאול – בזיליקה במונטריאול, קוויבק, קנדה כנסיית גבירתנו של הניצחון – בוולטה, מלטה בזיליקת גבירתנו של הניצחונות – בסנגלאה, מלטה כנסיית גבירתנו של ארון הברית – כנסייה באבו גוש מנזר גבירתנו של הכרמל – מנזר כרמליטי בחיפה גבירתנו מלבנון (נוטרדאם דו ליבאן) - כנסייה מרוניטית מצפון לביירות, לבנון כנסיית גבירתנו מלייוויש – אתר מורשת עולמית בקוסובו כנסיית גבירתנו - בטריר, גרמניה הגיבן מנוטרדאם: הגיבן מנוטרדאם – ספרו של ויקטור הוגו על מצלצל הפעמונים בקתדרלת נוטרדאם שבפריז הגיבן מנוטרדאם (סרט, 1996) – סרט של חברת וולט דיסני המבוסס על הספר אחר: גבירתנו אפארסידה – הקדושה המגינה של ברזיל גבירתנו מלורטו – מיסיון ישועי בארגנטינה גבירתנו מפאטימה – כינוי למרים הקדושה בפורטוגל לכבוד התגלותה אוניברסיטת נוטרדאם – אוניברסיטה רומית-קתולית גדולה במדינת אינדיאנה שבארצות הברית פראואנקירכה (פירושונים) כנסיית מריה הקדושה (פירושונים)
המתקפה המצרית ב-14 ביולי 1967

ביום 14 ביולי 1967 כחודש לאחר תום מלחמת ששת הימים פתח צבא מצרים במתקפה קרקעית על כוחות צה"ל ששהו בצפון תעלת סואץ. בתגובה למתקפה פתח צה"ל במתקפת נגד. שרשרת הקרבות שהתפתחו בין הצבאות נמשכה יומיים וכללה גם סדרה של קרבות אוויר שבמהלכם הופלו 10 מטוסים מצריים ומטוס ישראלי אחד. פרק זה לוקה בחסר. אנא תרמו לוויקיפדיה והשלימו אותו. ביום שישי בשבוע, ב-14 ביולי 1967, כחודש לאחר תום מלחמת ששת הימים בשעה 7:00 לערך פתחו כוחות מצריים באש מקלעים לעבר ג'יפ של צה"ל בפורט תאופיק. כוחות צה"ל השיבו באש. בהמשך פתחו המצרים בהפגזה של תותחים, לעבר כוחות צה"ל שהיו מוצבים בחזית. חלק מסוללות הארטילריה המצרית הוצבו בסמוך לבתי חולים בערים סואץ ואיסמעיליה. האש המצרית כוונה גם כנגד מטיילים ישראלים ששהו באזור. בתגובה להתקפה המצרית הוזנקו בשעה 8:40 מטוסי חיל האוויר הישראלי במטרה לשתק את האש. בשעה 9:15 הרחיבו המצרים את האש גם לגזרות נוספות ובשעה 9:40 נפתחה אש גם מטנקים ומרגמות מצריים לעבר כוחות צה"ל. בשעה 12:30 פסקה האש. בשעה 17:00 פתחו שוב המצרים באש מסוללות תותחים, טנקים, מקלעים ומרגמות לאורך חזית תעלת סואץ בין קנטרה בצפון לבין פורט תאופיק בדרום. במקביל חדרו מטוסי הפצצה מצריים והפציצו את כוחות צה"ל מעברה המזרחי של התעלה. מטוסי חיל האוויר הוזנקו שוב ושיתקו את מקורות הירי. למחרת היום, יום שבת, נמשכה הלחימה בין הצדדים בעיקר באוויר. בשעה 9:50 בבוקר התקיים קרב אוויר באזור איסמעיליה בין רביעיית מטוסי מיג 21 מצרים לבין שני מטוסי מיראז' ישראלים בשעה 11:00 התקיים קרב אוויר נוסף בין רביעיית מיג 21 לזוג מיראז'ים גם הוא באזור איסמעיליה בקרב האוויר שלישי שהתקיים בשעה 17:30 התקיים באזור גשר פירדאן וקרב רביעי בשעה 18:50. בקרבות האוויר הופלו 10 מטוסים מצריים ומטוס ישראלי אחד שטייסו נטש בשלום והוחזר לבסיסו. בקרבות נגרמו אבידות לשני הצדדים. למצרים הושמדו 10 מטוסים, 4-5 טנקים, מספר נגמ"שים, ספינה ששהתה בפורט איברהים, 15 תותחים נגד טנקים, 10 תותחים נגד מטוסים. לצה"ל נהרגו 8 חיילים, 40 נפצעו, הופל מטוס מיראז' והושמדו שתי משאיות ישראליות. מעריב, 16 ביולי 1967, חילופי אש כבדים באזור התעלה. Aviation Safety Network > ASN Aviation Safety WikiBase > Year index > 1967, aviation-safety.net הפלת שחק 20 באתר מרקיע שחקים, 10 בינואר 2021
אסרום

אסרום, או גבינת פורט סלוט דנית (בדנית: Esrom (ost), או באנגלית גם Danish Port Salut) היא גבינה מחלב פרה צהובה חיוורת, עם ארומה חריפה וטעם מלא ומתוק. הגבינה קיבלה את שמה מהמנזר, מנזר אסרום, שם הופקה עד 1559. בייצור גבינת אסרום בסגנון מודרני נקבעו תקנים ב"מחלבה נסיונית ממלכתית" (Statens Forsøgsmejeri) בשנות ה-30. הייצור הראשון בקנה מידה גדול של הגבינה הוקם ב"מחלבות האחוזה של מרכז זילנד" (Midtsjællands Herregårdsmejeri) בתחילת שנות ה-40. זו הייתה אחת הגבינות הדניות הפופולריות ביותר בשנות ה-60, אבל אז כמעט נעלמה. ייצור גבינת אסרום זכה לתחייה על ידי מספר מחלבות ויצרניות בשנות ה-2000. אסרום היא גבינה נקבובית, עם הרבה חורים קטנים לאורך, והיא מעט אלסטית וחמאתית במרקמה. היא משמשת בדרך כלל כגבינה לאכילה או כגבינה להמסה בבישול ובאפייה, היא טובה גם בתבשילים וגם בכריכים ודומה ל-Havarti הדנית או סאן-פולן הצרפתית. בגלל הטעם הנועז שלה, היא משתלבת היטב עם בירות כהות ויינות אדומים. היא מבשילה באיטיות מתרבית התחלתית עד תקופה של 10 עד 12 שבועות, ואז מתיישנת בתבניות מלבניות. יש לה קליפת שעווה בצבע צהוב-חום. אסרום, דאנבו ודנבלו הן שלוש הגבינות הדניות היחידות המסומנות במעמד גאוגרפי מוגן (PGI) על ידי האיחוד האירופי, כלומר ניתן לייצר אותן בדנמרק רק מחלב דני ובמחלבות מאושרות המייצרות את הגבינות לפי המפרטים שנקבעו. Cheese.com Practicallyedible.com "Esrom". danskebgboste.dk (בדנית). נבדק ב-26 ביולי 2018. {{cite web}}: (עזרה)
Stone Free: A Tribute to Jimi Hendrix

Stone Free: A Tribute to Jimi Hendrix הוא אלבום מחווה לג'ימי הנדריקס משנת 1993. האלבום מכיל 14 גרסאות כיסוי לשירי להקת The Jimi Hendrix Experience, אשר הוקלטו על ידי כ-20 אמנים בולטים מתחום הרוק. השיר האחרון באלבום, "Hey Baby (Land of the New Rising Sun)" הוקלט על ידי הסופרגרופ .M.A.C.C, אשר הורכב מהזמר כריס קורנל, הגיטריסט מייק מק'ריידי, הבסיסט ג'ף אמנט והמתופף מאט קמרון. להקת הליווי שהקליטה עם אריק קלפטון את שיר הנושא של האלבום כוללת שלושה מחבריה המקוריים של להקת צ'יק- ניל רוג'רס, ברנרד אדוארדס וטוני תומפסון. כל השירים נכתבו והולחנו על ידי ג'ימי הנדריקס (למעט היכן שמצוין אחרת).  https://www.allmusic.com/album/stone-free-a-tribute-to-jimi-hendrix-mw0000105470